طہ کران

طہ کران (2 جون 1969 – 11 جون 2021) جنوبی افریقہ کے ایک شافعی عالم اور فقیہ تھے۔ وہ "مسلم جوڈیشیل کونسل" کے صدر مفتی، مھجہ ریسرچ انسٹی ٹیوٹ اور دار العلوم العربیہ الاسلامیہ، سٹرینڈ، کیپ ٹاؤن کے بانی تھے۔

 سوانح 
طہ کران کیپ ٹاؤن میں یوسف کران کے یہاں پیدا ہوئے۔ انھوں نے واٹر فال اسلامک انسٹی ٹیوٹ سے قرآن حفظ کیا اور1991 میں دارالعلوم دیوبند سے اعلیٰ درجے کے ساتھ درس نظامی کی تکمیل کی۔اس کے بعد انھوں نے جامعہ قاہرہ سے دو-سالہ ڈپلوما کیا۔ ان کے اساتذہ میں سعید احمد پالنپوری شامل ہیں۔ طہ شافعی تھے لیکن احناف سے بہت قریب تھے اور خود کو دیوبندیت سے منسوب کرتے تھے۔

طہ کران جنوبی افریقہ میں ایک ممتاز مفکر تسلیم کیے جاتے تھے۔ خلیل ابراہیم ملا خاطر نے انھیں "الشافعی الصغیر" کا لقب دیا۔ 1996 میں طہٰ کران نے اسٹرینڈ میں دار العلوم العربیہ الاسلامیہ قائم کیا۔ 2015 میں اپنے والد یوسف کران کے بعد "مسلم جوڈیشیل کونسل " کے صدر مفتی منتخب ہوئے۔ اصحاب محمد کے دفاع کے لیے انھوں نے "مھجہ ریسرچ انسٹی ٹیوٹ " قائم کیا۔ جنوبی افریقہ میں انھیں اہل تشیع سے مناظروں کے لیے پہچانا جاتا تھا۔ اعظم طارق نے 1990 کے آس پاس ان کی اہل تشیع سے مناظرانہ صلاحیت کو غیر معمولی قرار دیا تھا۔ طہ کران نے "قسمت سے بھاگنا: چھوت اور وبائی امراض سے متعلق 40 حدیثیں"  حال ہی میں ایک کتاب لکھی تھی۔

طہ کران کا انتقال 11 جون 2021 کوکورونا وائرس کی وجہ سے ہوا۔ مسلمان علما اور دانشوران اسماعیل بن موسیٰ مینک، عبد الرحمن بن یوسف مانگیرا، عمر سلیمان اور یاسر قاضی نے ان کی وفات پر غم کا اظہار کیا۔

 حوالہ جات 

زمرہ:2021ء کی وفیات
زمرہ:جنوب افریقی سنی علماء اسلام
زمرہ:جنوبی افریقا میں کورونا وائرس کی وبا سے اموات
زمرہ:دیوبندی شخصیات
زمرہ:شوافع
زمرہ:فاضل جامعہ قاہرہ
زمرہ:دار العلوم دیوبند کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت